CELEX: E2009P0005
Language: sk
Date: 2009-04-30 00:00:00
Title: Žaloba Dozorného orgánu EZVO proti Islandu podaná dňa 30. apríla 2009 (Vec E-5/09)

2.7.2009   
            
            
               SK
            
            
               Úradný vestník Európskej únie
            
            
               C 150/12
            
         Žaloba Dozorného orgánu EZVO proti Islandu podaná dňa 30. apríla 2009
   (Vec E-5/09)
   2009/C 150/13
   Dňa 30. apríla 2009 podal Dozorný orgán EZVO v zastúpení: Bjørnar Alterskjær a Ólafur Jóhannes Einarsson, splnomocnených zástupcov Dozorného orgánu EZVO, rue Belliard 35, B-1040 Brusel, na Súdny dvor EZVO žalobu proti Islandu.
   Dozorný orgán EZVO žiada, aby Súdny dvor EZVO vyhlásil, že:
   
               1.
            
            
               tým, že Islandská republika v určenom čase neprijala, resp. neoznámila dozornému orgánu opatrenia potrebné na implementáciu aktu uvedeného okrem iného v bode 7b prílohy IX k Dohode o Európskom hospodárskom priestore (smernica Európskeho parlamentu a Rady 2005/68/ES zo 16. novembra 2005 o zaistení, ktorou sa menia a dopĺňajú smernice Rady 73/239/EHS, 92/49/EHS, ako aj smernice 98/78/ES a 2002/83/ES), v znení prispôsobenom Dohode o EHP prostredníctvom protokolu 1 k tejto dohode, nesplnila si svoje povinnosti podľa článku 64 ods. 1 uvedeného aktu a článku 7 Dohody o EHP
               a
            
         
               2.
            
            
               Islandská republika zaplatí súdne trovy
            
         
      Právna a skutková podstata veci a právne odôvodnenie:
   
   
               —
            
            
               Táto vec sa týka nevykonania smernice o zaistení.
            
         
               —
            
            
               Dozorný orgán EZVO sa odvoláva na skutočnosť, že vláda Islandu nijako nedoložila, že implementovala túto smernicu do islandského právneho poriadku.
            
         
               —
            
            
               Dozorný orgán EZVO sa odvoláva na skutočnosť, že vláda Islandu nepoprela tvrdenie, že neimplementovala túto smernicu.